wickkiey/tamil-wikipedia-markdown huggingface dataset:
# பேராதன் (சதுரங்கம்)

சதுரங்க விளையாட்டில், **சதுரங்கப் பேராதன்** அல்லது **கிராண்ட்மாஸ்டர் ** (Grandmaster) என்ற பட்டம் அவ்விளையாட்டை ஒழுங்குபடுத்தும் பன்னாட்டு சதுரங்கக் கூட்டமைப்பினால் சதுரங்க விளையாட்டாளர்களுக்கு வழங்கப்படும் விருதாகும். உலக வாகையாளர் பட்டத்தைத் தவிர இந்த அமைப்பு வழங்கும் மிக உயரிய பட்டம் இதுவேயாகும். இந்த நிலையை எய்தியவர் தம் வாழ்நாள் முழுமையும் இப்பட்டத்தை தக்க வைத்துக் கொள்ளலாம். சதுரங்க குறிப்பேடுகளில் இது பொதுவாக **ஜிஎம்** என சுருக்கமாகக் குறிப்பிடப் படுகிறது. சில நேரங்களில் பன்னாட்டு கிராண்ட் மாஸ்டர் என்பதன் சுருக்கமாக ஐஜிஎம் எனவும், குறிப்பாக பழைய நூல்களில், பயன்படுத்தப்படுகிறது.  

கிராண்ட் மாஸ்டர், பன்னாட்டு மாஸ்டர், மற்றும் பிடீ மாஸ்டர் என்பன ஆண்களுக்கும் பெண்களுக்கும் பொதுவானவை. 1978இல் நோனா கேப்ரின்டாஷ்விலி முதல் பெண் ஜிஎம்மாக பட்டம் பெற்றார். உலகப் பெண்கள் வாகையர் பட்டத்தை வென்ற இவருக்கு ஃபிடீ இந்தப் பட்டதை சிறப்பு விலக்காக அளித்தது. ஆண்களுடன் விளையாடி இந்தப் பட்டத்தை வென்ற முதல் பெண்மணி சூசன் போல்கர் ஆவார். இவர் 1991இல் இந்தச் சாதனையை நிகழ்த்தினார். 2000ஆம் ஆண்டிலிருந்து முதல் பத்து இடங்களில் உள்ள பெண்களில் பெரும்பாலோர் ஜிஎம் பட்டம் பெற்றவர்களாவர்.  

பெண்களுக்கெனத் தனிப்பட்ட பட்டமாக *பெண்கள் கிராண்ட் மாஸ்டர்* (WGM) என்ற பட்டமும் ஃபிடீ மாஸ்டர் நிலைக்கும் பன்னாட்டு மாஸ்டர் நிலைக்கும் இடைப்பட்ட நிலையில் உள்ள பெண்களுக்கு வழங்கப்படுகிறது.  

## வரலாறு
சதுரங்கம் தொடர்பில் கிரான்ட்மாஸ்டர் என்னும் பயன்பாடு, 1838ம் ஆண்டில் "பெல்ஸ் லைஃப்" என்னும் விளையாட்டு வார இதழில் காணப்பட்டது. அவ்வெளியீட்டில், வில்லியம் லூயிசு என்பவரை "எமது முன்னைய கிராண்ட்மாஸ்டர்" எனக் குறிப்பிட்டிருந்தனர். லூயிசும் பின்னாளில் பிலிடோர் என்பவரை கிராண்ட்மாசுட்டர் எனக் குறிப்பிட்டார். இப்பெயர் வேறு சில சதுரங்க விளையாட்டு வீரர்களுக்கும் பயன்படுத்தப்பட்டது.
# கார்மேல் மலை


**கார்மேல் மலை** (*Mount Carmel*, , *Har HaKarmel* <small>/</small> *Har ha Karmell* (*அர்த்தம்:* கடவுளின் திராட்சைத் தோட்டம்); , *Kármēlos*; , *Kurmul* or جبل مار إلياس *Jabal Mar Elyas* 'Mount Saint Elias') என்பது தென் இசுரேலில் மத்தியதரையிலிருந்து தென் கிழக்காக நீண்டிருக்கும் கடற்கரையோர மலைத்தொடராகும். இத்தொடர் யுனெஸ்கோவின் உயிர்க்கோளம் ஓதுக்கீட்டுப் பகுதியும் பல நகரங்களினைக் கொண்டதும் ஆகும். குறிப்பாக, இசுரேலின் மூன்றாவது பெரிய நகரான கைஃபா இதன் தென் சரிவில் அமைந்துள்ளது.
# அப்பாச்சி அனுமதி



**அப்பாச்சி உரிமம்** அல்லது **அப்பாச்சி அனுமதி** அப்பாச்சி மென்பொருள் அறக்கட்டளை (ASF) எழுதிய ஒரு இலவச மென்பொருள் உரிமம் ஆகும். அப்பாச்சி உரிமம் பயன்படுத்தும் போது பதிப்புரிமை அறிக்கை மற்றும் நிபந்தனைகளை நாம் எப்போதும் வெளியிட நிர்ப்பந்திக்கிறது. எந்த இலவச மென்பொருள் உரிமம் போல, அப்பாச்சி உரிமத்துடன் பயனருக்கு மென்பொருள் சுதந்திரம் உரிமம் நிபந்தனைகளின் கீழ், அதை மாற்ற, அதை விநியோகிக்க, மற்றும் மென்பொருள் மாற்றம் பதிப்புகள் விநியோகிக் பயன்படுத்த அனுமதிக்கிறது.
# கும்ரான்



**கும்ரான்** (*Qumran*, ; **) என்பது மேற்குக் கரையில் அமைந்துள்ள ஓர் தொல்பொருளியற் களம். இது இசுரேலிய குடியிருப்புப் பகுதி, கிப்புட்சு ஆகியவற்றுக்கு அருகில், சாக்கடலின் வடமேற்கு கரையிலிருந்து ஒரு மைல் தொலைவில் வறண்ட பீடபூமி மீது அமைந்துள்ளது. கெலேனிய கால குடியிருப்பு ஜோன் கைக்கானூசு ஆட்சிக்காலத்தில் கி.மு 134-104 க்கு இடைப்பட்ட அல்லது பிற்பட்ட காலத்தில் உருவாக்கப்பட்டு, கி.பி 68 அல்லது அதன் பின்னர் உரோமைப் பேரரசால் அழிக்கப்படும் வரை குடியிருப்பாக இருந்தது. சாக்கடல் சுருள் ஏடுகள் மறைத்து வைக்கப்பட்ட, நேரான பாலைவன செங்குத்துப் பாறைகள், தாழ்வுப் பகுதிகள் சுண்ணாம்புக்கல் பாறை மேல் தளம் கொண்ட கும்ரான் குகைகளுக்கு அண்மித்த குடியிருப்புக்கள் நன்றாக அறியப்பட்டவை.  
## இதனையும் காண்க
- சுருள் ஏடுகள்
## வெளி இணைப்பு
# பிளக் கோநெட் நனோ


**பிளக் கோநெட் நனோ** (*Black Hornet Nano*) என்பது நோர்வேயின் புரொக்ஸ் டைனமிக்சினால் வடிவமைக்கப்பட்டு, பிரித்தானிய இராணுவத்தினால் பயன்படுத்தப்படும் ஓர் இராணுவ நுண்ணிய ஆளில்லாத வானூர்தி ஆகும்.  

இது கிட்டத்தட்ட 10&nbsp;செ.மீ x 2.5&nbsp;செ.மீ அளவுடையதும், தரையிலுள்ள படைகளுக்கு உள்ளூர் சுற்றாடல் விழிப்புணர்வை வழங்கக் கூடியதும் ஆகும். இது கையினுள் அடங்கக் கூடியளவு சிறியதும், மின்கலம் உட்பட கிட்டத்தட்ட அரை அவுன்சு நிறையினை உடையது. இந்த ஆளில்லாத வானூர்தி முழு அசைவுக் காணொளி மற்றும் ஒளிப்படங்களை வழங்கக் கூடிய ஒளிப்படக் கருவியைக் கொண்டுள்ளது. £20 மில்லியன் செலவில் 160 அலகுகள் வடிவமைக்கப்பட்டுள்ளன.  

## பாவனையாளர்கள்
- பிரித்தானிய தரைப்படை
- நோர்வே தரைப்படை
# வலைவாசல்:தொழினுட்பம்/முன்னோடிகள்

__TOC__  
## பயன்பாடு‎
கலைஞர்கள் துணைப் பக்கத்தின் வடிவமைப்பு - வலைவாசல்:தொழினுட்பம்/முன்னோடிகள்/வடிவமைப்பு.  
## சிறப்புப் படம்
வலைவாசல்:தொழினுட்பம்/முன்னோடிகள்/1  

---
வலைவாசல்:தொழினுட்பம்/முன்னோடிகள்/2  

---
வலைவாசல்:தொழினுட்பம்/முன்னோடிகள்/3  

---
வலைவாசல்:தொழினுட்பம்/முன்னோடிகள்/4  

---
வலைவாசல்:தொழினுட்பம்/முன்னோடிகள்/5  

---
வலைவாசல்:தொழினுட்பம்/முன்னோடிகள்/6  

---
வலைவாசல்:தொழினுட்பம்/முன்னோடிகள்/7  

---
வலைவாசல்:தொழினுட்பம்/முன்னோடிகள்/8  

---
வலைவாசல்:தொழினுட்பம்/முன்னோடிகள்/9  

---
வலைவாசல்:தொழினுட்பம்/முன்னோடிகள்/10  

---
## முன்மொழிதல்
இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.  
1. தற்போது எதுவும் இல்லை.
# எலோ தரவுகோள் முறை

, எலோ தரவுகோள் முறையைக் கண்டறிந்தவர்]]  
**எலோ தரவுகோள் முறை** (*Elo rating system*) சதுரங்கம் போன்ற போட்டியாளர்-எதிர்-போட்டியாளர் பங்கேற்கும் விளையாட்டுக்களில் விளையாட்டாளர்களின் ஒப்பு நோக்கத்தக்க திறன் நிலைகளை கணக்கிடுவதற்கான முறையாகும். இந்த முறையை உருவாக்கிய அங்கேரியில் பிறந்த அமெரிக்க இயற்பியல் பேராசிரியர் அர்பத் எலோ பெயரிலேயே இது குறிப்பிடப்படுகிறது.  

சதுரங்க விளையாட்டில் தரவரிசை நிர்ணயிக்க எலோ முறை உருவாக்கப்பட்டாலும் தற்காலத்தில் இது மற்ற பல விளையாட்டுகளிலும் பயன்படுத்தப்படுகிறது. பல போட்டியாளர்கள் பங்கேற்கும் நிகழ்பட ஆட்டங்களிலும், அணி விளையாட்டுக்களான காற்பந்தாட்டம், அமெரிக்க கல்லூரி காற்பந்து, கூடைப்பந்தாட்டம், பெரும் கூட்டிணைவு அடிப்பந்தாட்டம் போன்றவற்றிலும் தரவரிசைப் படுத்தும் முறையாக எலோ முறை பயன்படுத்தப்படுகிறது.  

இரு விளையாட்டாளர்களின் தரவுகோள்களுக்கிடையேயான வேறுபாடு அவர்களுக்கிடையே நடக்கும் ஆட்டத்தின் முடிவை முன்கூட்டியே முடிவுற உதவுகிறது. சமநிலையில் உள்ள போட்டியாளர்களுக்கிடையேயான ஆட்டங்களில் இருவருமே இணையான ஆட்டங்களில் வெல்ல (ஒவ்வொருவருக்கும் 50% வெற்றி) வாய்ப்புண்டு. எதிராளியை விட 100 புள்ளிகள் கூடுதலாக உள்ள போட்டியாளர் வெல்ல 64% வாய்ப்பும் 200 புள்ளிகள் கூடுதலாக உள்ளவர் வெல்ல 76% வாய்ப்பும் உள்ளதாக கணக்கிடப்பட்டுள்ளது.  

ஓர் விளையாட்டாளரின் எலோ தரவுகோள் ஓர் எண்ணால் குறிக்கப்படுகிறது. தரப்பட்டியலில் உள்ள விளையாட்டாளர்களுடன் பெறும் வெற்றி/தோல்விகளைப் பொறுத்து விளையாட்டாளரின் தரவுகோள் எண் கூடியும் குறைந்தும் வரும். ஒவ்வொரு ஆட்டத்தின் முடிவிலும் வெற்றி பெற்ற போட்டியாளர் தோல்வியடைந்தவரிடமிருந்து புள்ளிகளை பெறுவர். எவ்வளவு புள்ளிகள் பெறுவார்கள் அல்லது இழப்பார்கள் என்பது இருவரது தரவுகோள்களுக்கிடையே உள்ள வேறுபாட்டைச் சார்ந்திருக்கும். உயர்ந்த எண் பெற்றுள்ள விளையாட்டாளருக்கும் குறைந்த நிலையில் உள்ள விளையாட்டாளருக்கும் நடக்கும் ஆட்டத்தொடரில் உயர்ந்த நிலையில் இருப்பவர் கூடுதல் வெற்றிகளைப் பெறுவார் என்று எதிர்பார்க்கப்படுகிறது. இதனால் கூடிய எண்ணுள்ளவர் வென்றால் ஒருசிலப் புள்ளிகளே தோல்வியடைந்தவரிடமிருந்து பெறுவார். ஆனால் குறைந்த எண்ணில் உள்ள விளையாட்டாளர் வென்றால் மிகுந்த புள்ளிகளை தோல்வியடைந்தவரிடமிருந்து பெறுவார். ஆட்டம் சமநிலையில் முடிந்தாலும் குறைந்த எண்ணில் உள்ள விளையாட்டாளருக்கு சில புள்ளிகள் உயர்நிலை விளையாட்டாளரிடமிருந்து மாற்றப்படும்.  

## மேற்சான்றுகள்
# யு.எஸ்.எஸ். மெக்கேம்பெல் (டிடிஜி-85)


**யு.எஸ்.எஸ். மெக்கேம்பெல் (டிடிஜி-85)** (USS McCampbell DDG-85) இது அமெரிக்கக் கப்பற்படையின் 7-ஆவது படைப்பிரிவைச் சேர்ந்த கப்பல் ஆகும். இது பசிபிக் மற்றும் இந்தியப் பெருங்கடல் பகுதிகளில் பாதுகாப்புப் பணியில் ஈடுபட்டு வருகிறது.  

விமான எதிர்ப்பு துப்பாக்கிகள், நீர்மூழ்கிக் கப்பல்களைத் தாக்கி அழிக்கும் ஏவுகணைகள், போர் மற்றும் மீட்புப் பணிகளில் ஈடுபடுத்தப்படுத்தப்படும் 2 ஹெலிகாப்டர்கள், நவீன ரேடார்கள், செயற்கைக்கோளுடன் நேரடியாக இணைக்கப்பட்ட தகவல் தொழில்நுட்ப சாதனங்கள் உள்ளிட்ட நவீன கருவிகள் யு.எஸ்.எஸ். மெக்கேம்பெல் போர்க்கப்பலில் உள்ளன.
# அல் அஸூமத்



**அல் அஸூமத்** ஈழத்துக் கவிஞர், ஈழத்து எழுத்தாளர், கலாபூஷணம், மலையகத்தைச் சேர்ந்தவர். இவர் இலங்கையின் மூத்த படைப்பாளிகளில் ஒருவரும் சிறந்த தமிழறிவாளரும் ஆவார். இவர் இலங்கை ஒலிபரப்புக் கூட்டுத்தாபன முஸ்லிம் சேவையில் நான்கு வருடங்களுக்கும் மேலாக 'கவிதைச் சரம்' நிகழ்ச்சியை நடாத்தி வந்தவர். இவரது இந் நிகழ்ச்சி பல கவிஞர்களுக்கு வழிகாட்டியாக அமைந்தது. தொலைக் காட்சி, வானொலி, மேடைக் கவியரங்குகள் பலவற்றில் தலைமை வகித்த அனுபவமிக்கவர்.  

## கலையுலக வாழ்வு
இவர் தமிழ் நாடு, சென்னை, ரஹ்மத் அறக்கட்டளையினர் உலகளாவிய ரீதியில் நடத்திய முகம்மது நபிகள் (ஸல்) அவர்களது வாழ்க்கை வரலாற்று நூலுக்கான கைப்பிரதிப் போட்டியில் முதற்பரிசைப் பெற்றவர். இவரது இக் கைப்பிரதி ஒரு லட்சம் ரூபாய் ரொக்கப் பரிசுக்கான பிரதியாக அறிஞர் பெருமக்களால் தேர்ந்தெடுக்கப் பெற்றது. இவர் முஸ்லிம் கலாசார பண்பாட்டலுவல்கள் ராஜாங்க அமைச்சர் அல்ஹாஜ் ஏ.எச்.எம். அஸ்வர் அவர்களால் 'கவித் தாரகை' விருது வழங்கியும், ஸ்ரீலங்கா முஸ்லிம் கலைஞர் முன்னணியினரால் 2008 இல் 'இலக்கிய சாகரம்' பட்டம் வழங்கியும் கௌரவிக்கப்பட்டவர். காயல்பட்டினத்தில் தமிழ்நாடு இஸ்லாமியத் தமிழ் இலக்கியக் கழகம் நடத்திய 13வது உலக இஸ்லாமிய தமிழ் இலக்கிய மாநாட்டில் 'தமிழ் மாமணி' விருது வழங்கிக் கௌரவிக்கப்பட்ட மூன்று இலங்கையருள் இவரும் ஒருவர்.  

## பரிசுகளும் விருதுகளும்
- யாழ். இலக்கிய வட்டத்தின் மிகச்சிறந்த கவிதை நூலுக்கான விருது (*குரல் வழிக் கவிதைகள்* - கவிதைத்தொகுப்பு 2009)
- தேசிய அரச சாஹித்திய விருது (*வெள்ளை மரம்* - சிறுகதைத்தொகுப்பு, 2002)
- சிரித்திரன் சுந்தர் நினைவு விருது
- முஸ்லிம் எழுத்தாளர் தேசியக் கவுன்சில் விருது (*புலராப் பொழுதுகள்* - குறுங்காவியம், 1984)
- தமிழியல் விருது (*அறுவடைக் கனவுகள்*)

## பட்டங்கள்
- இலக்கிய சாகரம் - பட்டம் (சிறீலங்கா முஸ்லிம் கலைஞர் முன்னணியினரால் - 2008)
- கவித் தாரகை - (முஸ்லிம் கலாசார பண்பாட்டலுவல்கள் ராஜாங்க அமைச்சர் அல்ஹாஜ் ஏ.எச்.எம். அவர்களால்)

## வெளிவந்த நூல்கள்
- *குரல் வழிக் கவிதைகள்* - கவிதைத்தொகுப்பு
- *வெள்ளை மரம்* - சிறுகதைத்தொகுப்பு
- *புலராப் பொழுதுகள்* - குறுங்காவியம்
- *அறுவடைக் கனவுகள்*
# பொன்னடிக்கால் ஜீயர்



மணவாள மாமுனிகளின் முதன்மை சீடர்களுள் ஒருவரான பொன்னடிக்கால் சீயர் நாங்குநேரியிலுள்ள வானமாமலை எனும் சிற்றூரில் புரட்டாசி மாதம் புனர்பூசம் நட்சத்திரத்தில் அரங்காச்சாரியார் எனும் பண்டிதருக்கு இரண்டாம் மகவாய் பிறந்தார். பெற்றோர் இவருக்கு இட்ட பெயர் அழகியவரதர் என்பதாகும்.  

## பிறபெயர்கள்

- வானமாமலை சீயர்
- வானாத்ரி யோகி
- இராமானுச சீயர்
- இராமானுச முனி
- வானமாமலை இராமானுச சீயர் (வானமாமலை மூலவரான தெய்வநாயக பெருமாள் அழைத்தருளியது)
- பொன்னடிக்கால் சீயர் ( மணவாள மாமுனிகள் அருளியது )

## சீடர்கள்
- தொட்டாச்சாரியர் எனப்படும் சோழசிம்மபுரம் மஹார்யர்
- சமரபுங்கவாச்சாரியர்
- சுத்த சத்வம் அண்ணா
- ஞானக்கண்ணாதன்
- இராமானுசம் பிள்ளை
- பள்ளக்காய் சித்தர்
- கோஷ்டி புரத்தாயர்
- அப்பாச்சிரியரண்ணா

## இலக்கியபணி

திருப்பாவை சுவபதேச வியாக்யானம் எனப்படும் திருப்பாவை விளக்கவுரை  

## சிறப்பு

- மணவாளமாமுனிகளின் முதல் மாணவர். மாமுனிகள் சந்நியாசம் ஏற்கும் முன்னரே பொன்னடிக்கால் சீயர் மாமுனிகளை தன் ஆச்சாரியனாக வரித்துக்கொண்டார்.
- மணவாளமாமுனிகள் ஆணைப்படி வானமாமலை மடத்தை உருவாக்கி அதன் முதல் மடாதிபதியாய் கோயில்நிர்வாகம் செய்தவர்.
- அப்பிள்ளை மற்றும் அப்புள்ளார் ஆகியோரை ஆட்கொண்டு மணவாளமாமுனிகளுக்கு சீடர்களாக்கியது
- மணவாளமாமுனிகள் தனக்கு அமைத்துக் கொண்ட **அஷ்டதிக் கஜங்கள்** போன்றே பொன்னடிக்கால் சீயருக்கும் தனியே **அஷ்டதிக் கஜங்கள்** அமைத்துக் கொடுத்து வைணவத்தை போதிக்க பணித்தருளினார்.

## தனியன்

ஆச்சாரியரின் புகழ்பாடும் வடமொழி தனியன் இதோ:  

:ரம்ய ஜாமாத்ரு யோகீந்த்ர பாதரேகா மயம் ஸதா  
:ததா யத்தாத்ம ஸத்தாதிம் ராமானுஜ முநிம் பஜே
# களனிய திச்சன்

**களனிய திச்சன்** (கி.மு. மூன்றாம் நூற்றாண்டின் பிற்பகுதி) என்பவன் மேற்கிலங்கையில் இருந்த களனி இராச்சியத்தின் மன்னன். இவனின் மகள் விகாரமாதேவி.  

## களனிய இராச்சியம்
களனி பகுதியை ஆண்ட களனிய திச்சனுக்கு ஒரு மகள் உண்டு. அவள் இன்னொருவன் மேல் காதல் கொண்டுள்ளாள் எனத் தெரிந்தவுடன் அவளைத் தனிமைப்படுத்தினான் களனியன். அவளின் காதலன் ஒரு பிக்குவின் மூலம் அவளுக்கு ஓலையில் செய்தி அனுப்ப அது களனிய திச்சன் கையில் கிடைத்தது. அதைப் பார்த்த அவன் பிக்கு தான் இந்த ஓலையை கொடுத்தான் என நினைத்து அவனைக் கொன்று விட்டான். இதனால் ஏற்படவிருந்த வெள்ளப்பெருக்கைத் தடுக்க களனியன் மகளைக் கடலுக்குப் பலி கொடுக்கச் சொன்னார்கள் களனியத்தின் கணியர்கள். அதன்படி அவன் தன் மகளைக் கடலில் ஒரு படகில் ஏற்றி அனுப்பிவிட்டான். வெள்ளத்தால் அலைக்களிக்கப்பட்ட படகு உருகுணை இராச்சியத்தின் காகவண்ண தீசனிடம் கிடைக்கிறது. அதில் உள்ள களனியின் இளவரசியை காகவண்ணன் திருமணம் செய்து கொள்கிறான். அவர்களுக்கு பிறந்தவனே துட்டகைமுனு ஆவான்.  

## மூலம்
- http://lakdiva.org/codrington/chap02.html
# குடிப்பெயர்

**குடிப்பெயர்** என்பது ஒருவன் பிறந்த இடத்தின் பால் வைக்கப்படுவது ஆகும். இவை உயர்திணைக் கூறிய பெயர்களில் ஒன்று. சங்ககால மூவேந்தர்களான சேர, சோழர், பாண்டிய வேந்தர்கள் தங்களின் பெயரோடு இக்குடிப்பெயரையும் ஒட்டாகச் சேர்த்துக்கொண்டனர்.  

இதற்கு குடிப்பட்டம் என்ற வேறு ஒரு சொல்லும் பயன்பாட்டில் உள்ளது.  

## மேலும் பார்க்க
- சேரர் குடிப்பெயர்கள்
- சோழர் குடிப்பெயர்கள்
- பாண்டியர் குடிப்பெயர்கள்

## மேற்கோள்களும் குறிப்புகளும்
# வலைவாசல்:தொழினுட்பம்/உங்களுக்குத் தெரியுமா/திங்கள்


- நிகழ்பட விளையாட்டுகளை கட்டுப்படுத்துவதற்காக இயக்குபிடி பயன்படுத்தப்படுகின்றது. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது
# வலைவாசல்:தொழினுட்பம்/உங்களுக்குத் தெரியுமா/செவ்வாய்


- நிகழ்பட விளையாட்டுகளை கட்டுப்படுத்துவதற்காக இயக்குபிடி பயன்படுத்தப்படுகின்றது. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.
# வலைவாசல்:தொழினுட்பம்/உங்களுக்குத் தெரியுமா/புதன்


- நிகழ்பட விளையாட்டுகளை கட்டுப்படுத்துவதற்காக இயக்குபிடி பயன்படுத்தப்படுகின்றது. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.
# வலைவாசல்:தொழினுட்பம்/உங்களுக்குத் தெரியுமா/வியாழன்


- நிகழ்பட விளையாட்டுகளை கட்டுப்படுத்துவதற்காக இயக்குபிடி பயன்படுத்தப்படுகின்றது. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.
# வலைவாசல்:தொழினுட்பம்/உங்களுக்குத் தெரியுமா/வெள்ளி


- நிகழ்பட விளையாட்டுகளை கட்டுப்படுத்துவதற்காக இயக்குபிடி பயன்படுத்தப்படுகின்றது. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.
# வலைவாசல்:தொழினுட்பம்/உங்களுக்குத் தெரியுமா/சனி


- நிகழ்பட விளையாட்டுகளை கட்டுப்படுத்துவதற்காக இயக்குபிடி பயன்படுத்தப்படுகின்றது. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.
# வலைவாசல்:தொழினுட்பம்/உங்களுக்குத் தெரியுமா/ஞாயிறு


- நிகழ்பட விளையாட்டுகளை கட்டுப்படுத்துவதற்காக இயக்குபிடி பயன்படுத்தப்படுகின்றது. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.

- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.

- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.

- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.
# நரம்பு


நரம்பணுக்களின் வெளிநீட்டமாக இருக்கும் நரம்பிழைகள் (axons), பல ஒன்றாகச் சேர்க்கப்பட்டு, மூடப்பட்ட கட்டுக்களாக புற நரம்பு மண்டலத்தில் இருக்கையில் அவை **நரம்புகள்** எனப்படும். இந்த நரம்புகளே மின் வேதி கணத்தாக்கங்களை உடலின் பல பாகங்களுக்கும் கடத்துகின்றன. மைய நரம்பு மண்டலத்தில் இருக்கும் இந்த நரம்புகளை ஒத்த அமைப்புகள் tract <sup>(*நரம்புப் பாட்டை*)</sup> என அழைக்கப்படுகின்றது. மேலும், நரம்புச் செல்கள், நரம்பு மண்டல அமைப்பின் செயல் அலகுகள் எனப்படுகின்றன. மனித மூளை சற்றேறக்குறைய 860 கோடி நரம்புச் செல்களை உடையது. தவிர, நியூரோகிளியல் செல்கள் அதிகமுள்ளது.  

நரம்பிழைகளை மூடியிருக்கும் மயலின் உறைகளை உருவாக்கும் சுவான் கலங்களும் (Schwann cells) இந்த நரம்புகளில் காணப்படும்.  

## உடற்கூற்றியல்

நரம்பிழைகள் (Axons) பல ஒன்றாகக் கூட்டாகச் சேர்க்கப்பட்டு, அவற்றைச் சுற்றி உறையொன்றினால் மூடப்பட்டு, ஒரு கட்டாக அமைந்திருக்கும் நீண்ட கயிறு போன்ற அமைப்பாக இந்த நரம்புகள் காணப்படும். நரம்புகள் அனைத்தும் வெளிப்பக்கமாக இணைப்பிழையத்தினால் ஆன ஒரு அடர்த்தியான புற நரம்புறை (Epineurium) எனப்படும் உறையினால் மூடப்பட்டிருக்கும். இந்த உறைக்குக் உள்ளாக இருக்கும் நரம்பிழைகளைச் சுற்றி, தட்டையான உயிரணுக்களாலான நரம்பிழை சூழுறை (Perineurium) காணப்படும். இந்த நரம்பிழை சூழுறையானது உள்நோக்கி நீண்டு பிரிசுவர்களை ஏற்படுத்துவதால், நரம்பிழைகள் பிரிக்கப்பட்டு ஒன்றுக்கு மேற்பட்ட நரம்பிழைக் கட்டுக்களாகக் காணப்படும். உள்ளாக இருக்கும் ஒவ்வொரு தனி நரம்பிழையையும் சுற்றியிருக்கும் உறை அக நரம்பிழையுறை (Endoneurium) எனப்படும்.  

மைய நரம்புத் தொகுதியிலிருந்து புறப்படும் இந்த நரம்புகளின் இக்குறிப்பிட்ட அமைப்பானது இடையில் உடையாமல் மிக நீளமாகச் சென்று தோல், கண் போன்ற உணர்வு உறுப்புக்களையோ, தசை, சுரப்பி போன்ற வேறு செயற்படு உறுப்புக்களையோ அடையும். இந் நரம்புகளுக்கு அதிக ஆற்றல் தேவைப்படுவதால், பொதுவாக இந்த நரம்புகள் குருதிச் சுற்றோட்டத் தொகுதியின் குருதிக் கலன்களுடன் இணைந்து உடல் பாகங்களுக்குள் செல்லும்.  

## நரம்புச் செல்லின் பகுதிகள்
மனித உடலின் நுண் அமைப்பாக விளங்கும் நரம்புச் செல் மூன்று பகுதிகளை உள்ளடக்கியது. அவை:  
1. செல் உடலம்
1. குறு நரம்பிழைகள்
1. நீள் நரம்பிழை

### முகநரம்பு பாதிப்பின் அறிகுறிகள்
முகநரம்பு பாதிப்பு நோயின் அறிகுறிகள் பலவகைப்படும். அவை:  
1. திடீரென முகக் கோணல், தொய்வு ஆகியவை ஏற்படுதல்.
1. பாதிக்கப்பட்ட பக்க கண்ணை மூட இயலாமை.
1. கண்ணில் அதிகளவு நீர் வடிதல் மற்றும் கண் வறண்டு போதல்.
1. சுவை அறிய முடியாமை.
1. காது மற்றும் காதுக்குப் பின்னால் வலி உண்டாதல்.
1. பாதிக்கப்பட்ட பக்கம் உணர்ச்சியற்று இருத்தல்.
1. ஒலிச்சத்தம் தாளாதப்போக்கு.
முகநரம்பு பாதிப்பென்பது ஒரு பக்க முழுமைக்கும் அல்லது பகுதி அளவிற்கும் தோன்றக்கூடும்.
# சுப்பையா அருணன்



**சுப்பையா அருணன்** (Subbiah Arunan) இந்திய விண்வெளி ஆய்வு மையத்தின் ஓர் விஞ்ஞானி மற்றும் திட்ட இயக்குநர் ஆவார். இவர் திருநெல்வேலி மாவட்டத்தின் ஏர்வாடி அருகே உள்ள கோதைசேரி கிராமத்தைச் சேர்ந்தவராவார். திருக்குறுங்குடி பள்ளியிலும், பாளையங்கோட்டை சேவியர் பள்ளியிலும் படித்தார். கோவையில் இயந்திரப் பொறியியல் துறையில் பட்டம் பெற்று, 1984ல் திருவனந்தபுரத்திலுள்ள விக்ரம் சாராபாய் விண்வெளி மையத்தில் பணியில் சேர்ந்தார். தற்போது, பெங்களூரில் உள்ள இந்திய விண்வெளி ஆய்வு மையத்தில் பணிபுரிகிறார். 2013ல் மங்கள்யான் செயற்கைக்கோளை உருவாக்கிய இந்தியாவின் செவ்வாய் சுற்றுகலன் திட்டத்தின் திட்ட இயக்குநராக இருக்கிறார்.  

## பிற குறிப்புகள்
இசுரோவின் அறிவியல் அறிஞராகப் பணியில் இருந்த நம்பி நாராயணன் என்பவரின் மருமகன் ஆவார்.
# ஆர்ச்சிபால்டு எட்வர்டு நை



லெப்டினன்ட் ஜெனரல் **சேர் ஆர்ச்சிபால்டு எட்வர்டு நை**, (*Sir Archibald Edward Nye*, ஏப்ரல் 23, 1895 – நவம்பர் 13, 1967) முதல் உலகப் போரிலும் இரண்டாம் உலகப் போரிலும் பங்காற்றிய பிரித்தானியப் படைத்துறை அதிகாரி ஆவார். இரண்டாம் உலகப் போருக்குப் பின்னர் இவர் மதராஸ் மாகாண ஆளுநராக நிமிக்கப்பட்டார். இந்திய விடுதலைக்குப் பின்னர் அப்போதையப் இந்தியப் பிரதமர் நேருவின் விருப்பத்திற்கேற்ப இவர் ஐக்கிய இராச்சியத்தின் பேராளராக இந்தியாவிலேயே தொடர்ந்து வாழ்ந்து வந்தார். பின்னதாக ஆர்ச்சிபால்டு நை கனடாவிற்கான ஐக்கிய இராச்சியத்தின் சார்புப் பேராளராகவும் பொறுப்பேற்றார்.
# மருங்காபுரி வட்டம்

**மருங்காபுரி வட்டம்** என்பது தமிழ்நாட்டின் திருச்சிராப்பள்ளி மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் தலைமையகமாக மருங்காபுரி நகரம் உள்ளது.  
மருங்காபுரி வட்டாட்சியர் அலுவலகம் திருச்சி-மதுரை தேசிய நெடுஞ்சாலையில் உள்ள எம்.கல்லுப்பட்டியில் அமைக்கப்பட்டு 17.09.2013 முதல் செயல்பட்டு வருகிறது.  

இவ்வட்டத்தில் 45 வருவாய்கிராமங்கள் உள்ளன.
# முசிறி வட்டம்

**முசிறி வட்டம்** தமிழ்நாட்டின் திருச்சிராப்பள்ளி மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் தலைமையகமாக முசிறி நகரம் உள்ளது. இந்த வட்டத்தின் கீழ் 64 வருவாய் கிராமங்கள் உள்ளன.  

முசிறி ஊராட்சி ஒன்றியம் மற்றும் தாத்தையங்கார்ப்பேட்டை ஊராட்சி ஒன்றியம் இவ்வட்டத்தில் உள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:  
- மக்கள்தொகை = 231,655
- ஆண்கள் = 115,774
- பெண்கள் = 115,881
- குடும்பங்கள் = 63,161
- கிராமப்புற மக்கள்தொகை = 78.7%
- எழுத்தறிவு = 76.57%
- பாலின விகிதம் = 1,000 ஆண்களுக்கு, 1,001 பெண்கள் வீதம் உள்ளனர்
- 6 வயதிற்குட்பட்ட குழந்தைகள் = 23800
- குழந்தைகள் பாலின விகிதம்: 1000 ஆண் குழந்தைகளுக்கு, 931 பெண் குழந்தைகள்.
- பட்டியல் சமூகத்தினரும், பட்டியல் பழங்குடியினரும் = 46,739 மற்றும் 164

### சமயம்
- இந்துக்கள் = 97.97%
- இசுலாமியர்கள் = 1.36%
- கிறித்தவர்கள் = 0.55%
- பிறர்= 0.11%
# வீரமணி

**வீரமணி** என்ற பெயரில் பின்வரும் கட்டுரைகள் உள்ளன:  

- கி. வீரமணி – திராவிடர் கழகத்தின் தலைவர்
- கே. வீரமணி - பக்தியிசைப் பாடகர்
- வீரமணி ஐயர் - கருநாடக இசைக் கலைஞர்
- வீரமணி (திரைப்படம்) - 1994 இல் வெளிவந்த தமிழ்த் திரைப்படம்
# Module:In5

-- This module implements .  

local p = {}  

function p.in5  
local indent = .args[1]  
-- Trim whitespace and convert to number. Default to 5 if not present,  
-- as per the template title.  
indent = tonumber( mw.text.trim(indent) ) or 5  
-- Round down to nearest integer. Decimal values produce funky results  
-- from the original template, but there's no need for us to replicate that.  
indent = math.floor( indent )  
-- Don't output anything for zero or less. Again, there was some funky output  
-- here for negatives, but now we're in Lua we should use sane defaults.  
if indent <= 0 then  
return  
end  

local base = '&nbsp; '  
local modulo = '&nbsp;'  

---
Indent values and the corresponding values for base and modulo:  

indent base modulo  
1 0 1  
2 0 2  
3 1 1  
4 1 2  
5 2 1  
6 2 2  
7 3 1  
8 3 2  
9 4 1  
10 4 2  

local baseNum = math.floor( (indent - 1) / 2 )  
local modNum = math.fmod( indent - 1 , 2 ) + 1  

return mw.ustring.rep( base, baseNum) .. mw.ustring.rep( modulo, modNum )  
end  

return p
# எச்சக்குன்று

யில் உள்ள எச்சக்குன்று.]]  
**எச்சக்குன்று** (*Inselberg* அல்லது *Monadnock*) எனப்படுவது ஆயிரக்கணக்கான ஆண்டுகளாக தொடர்ந்து ஏற்படும் இயற்கை அனர்த்தங்களினால் மண் உள்ளீர்க்கப்பட்டு உருவாகும் குன்றுகளில் ஒரு வகையாகும். இவை செங்குத்து சரிவுகளையும் மற்றும் வட்ட வடிவ உச்சி பகுதிகளையும் கொண்டிருக்கும். மிகிந்தலை இலங்கையில் உள்ள எச்சக்குன்றுகளில் ஒன்றாகும்.
# கண்ணூர் டீலக்ஸ்


கண்ணூர் டீலக்சு, டி. இ. வாசுதேவன் தயாரிப்பில் உருவான மலையாளத் திரைப்படம். இது 1969 மே 16 ஆம் நாள் வெளியானது.  

## நடிகர்கள்
<div>  
- பிரேம் நசீர்
- கே. பி. உமர்
- ஷீலா
- டி. ஆர். ஓமனா
- அடூர் பாசி
- சங்கராடி
- ஜோசு பிரகாசு
- ஜி. கே. பிள்ளை
- என். கோவிந்தன்குட்டி
- கோட்டயம் செல்லப்பன்
- எம். ராதாகிருஷ்ணன்
- அப்பாசு
- கே. ராதாகிருஷ்ணன்
- அம்மிணி
- நெல்லிக்கோடு பாசுக்கரன்
|-  
| 7 || என் முகபத்தெந்தொரு || கே ஜே யேசுதாசு, பி பி சீனிவாசு.  
|}
# சஃபாரி டி. வி.



சபாரி டி. வி என்பது மலையாளத் தொலைக்காட்சிகளில் ஒன்று. இது பயணங்கள் தொடர்பான நிகழ்ச்சிகளை வெளியிடுகிறது.  
லேபர் இந்தியா உரிமையாளர் சந்தோஷ் ஜார்ஜ் எழுபதிற்கும் அதிகமான நாடுகளில் பயணங்களை மேற்கொண்டவர், இவரே இதன் நிறுவனர் ஆவார்.  

## நிகழ்ச்சிகள்
- சஞ்சாரம்
- ஆ யாத்ரையில்
- முசிரி டூ மச்சு பிச்சு
- மதுபாலிண்டே யாத்திரைகள்
- இருபதாம் நூற்றாண்டு
- என்றே இந்தியா
- ஒபேரா ஹவுஸ்
- சுகினோ பவந்து
- சங்கீத சவாரி
- கிளப் கிளாசு
- லொகேசன் ஹண்ட்
- செறிய மனுஷ்யனும் வலிய ஜீவிதவும்
# கொக்பரோக்

**போரோக்** (அல்லது கொக்போரோக்) என்பது திரிபுராவில் வாழும் மக்கள் பேசும் மொழிகளுள் ஒன்று. திரிபுராவின் ஆட்சிமொழியும் இதுவே. தற்போது இம்மொழியை வங்காள, உரோம எழுத்துகளில் எழுதுகின்றனர்.  

## பகுதிகள்

## எண்கள்
1. ச  
2. இந்வி  
3. தம்  
4. ப்ர்வி  
5. ப  
6. டோக்  
7. ஸ்னி  
8. சர்  
9. சுகு  
10. சி  
20. இந்விசி  
100. ற  
101. சற ச  
200. இந்விற  
1000. சயி  
1001. ச சயி  
2000. இந்வி சயி  
10,000. சிசயி  
20,000. இந்விசி சயி  
100,000. ரசயி  
200,000. இந்வி ரசயி  
1,000,000. சிறசயி  
2,000,000. இந்விசி ரசயி  
10,000,000. ருவஜக்  
20,000,000. இந்வி ருவஜக்  
1,000,000,000. ற ருவஜக்  
1,000,000,000,000. சயி ருவஜக்  
1,000,000,000,000,000,000,000. ரசயி ருவஜக்
# டேஞ்சர் பிஸ்கட்



**டேஞ்சர் பிஸ்கட்** என்பது டி. இ. வாசுதேவன் தயாரித்த மலையாளத் திரைப்படம். இது 1969 நவம்பர் 22ல் வெளியானது  

## நடிகர்கள்
- பிரேம் நசீர்
- ஷீலா
- அடூர் பாசி
- கே. பி. உமர்
- சங்கராடி
- ஜி. கே. பிள்ளை
- சுகுமாரி
- சாதனா
- என். கோவிந்தன்குட்டி
- கோட்டயம் செல்லப்பன்
- பறவூர் பரதன்
- சி. எ. பாலன்
- அப்பாசு

## பின்னணிப் பாடகர்கள்
- கே. ஜே. யேசுதாசு
- பி. ஜயசந்திரன்
- பி. லீலா
- எஸ். ஜானகி

## பங்காற்றியோர்
- நிர்மாணம் - டி இ வாசுதேவன்
- இயக்கம் - ஏ பி ராஜ்
- சங்கீதம் - வி தட்சிணாமூர்த்தி
- இசையமைப்பு - சீகுமாரன் தம்பி
- வெளியீடு - அசோசியேட்டட் பிக்சர்ஸ்
- கத - பி வத்சலா
- திரைக்கதை, வசனம் - எச் எல் புரம் சதானந்தன்

## பாடல்கள்
- சங்கீதம் - வி. தட்சிணாமூர்த்தி
- இசையமைப்பு - சீகுமாரன் தம்பி
| எண் | பாடல் | பாடியோர் |  |
| --- | --- | --- | --- |
| 1 | அசுவதி நட்சத்திரமே | பி ஜயச்சந்திரன் |  |
| 2 | காமுகன் வன்னால் | எஸ் ஜானகி, குழுவினர் |  |
| 3 | இணைப்புல் இணைப்புல் | எஸ் ஜானகி |  |
| 4 | மனவமனமொரு | பி லீலா |  |
| 5 | பறயான் எனிக்கு நாணம் | எஸ் ஜானகி |  |
| 6 | தமசா நதியுடைய | பி லீலா |  |
| 7 | உத்தராசுவயம்வரம் | கே ஜே யேசுதாசு. | } |
# ஜன்மபூமி (திரைப்படம்)



**ஜன்மபூமி** என்பது ஜோன் குமாரமங்கலம் தயாரித்த மலையாளத் திரைப்படம். இந்த படம் 1969 பிப்பிரவரி 20ல் வெளியானது  

## நடிகர்கள்
<div>  

- மது
- கொட்டாரக்கர சீதரன் நாயர்
- எச்.பி. பிள்ள
- மணவாளன் ஜோசப்
- ஜனார்த்தனன்
- ராஞ்சந்த்
- உஷாகுமாரி
- சோபா
- டி.ஆர். ஓமனா
- சினேகலதா
- கெ.வி. சாரத
- பேபி சாரதா
- பேபி சாந்தி.
|}
# வீட்டுமிருகம்


**வீட்டுமிருகம்** என்பது பி. சுகுமார் தயாரித்த மலையாளத் திரைப்படம். இந்த படம் 1969 சனவரி 24-ல் வெளியானது.  

## நடிகர்கள்
- சத்யன்
- மது
- அடூர் பாசி
- ராகவன்
- பி. ஜே. ஆன்றணி
- சங்கராடி
- நெல்லிக்கோடு பாசுக்கரன்
- கடுவாக்குளம் ஆன்டணி
- ரவி
- ஜனார்த்தனன்
- ராதாகிருஷ்ணன்
- சாரதா
- கமலா தேவி
- டி. ஆர். ஓமனா
- சோபா
- ராதா
- கமலம்
- மணி
- ஜயபாரதி

## பின்னணிப் பாடகர்கள்
- கே. ஜே. யேசுதாசு
- பி. ஜயச்சந்திரன்
- ஏ. எம். ராஜா
- பி. சுசீலா
- பி. வசந்தா

## பங்காற்றியோர்
- வெளியீடு - விமலா பிலிம்சு
- கதை, வசனம் - கெ ஜி சேதுநாத்
- திரைக்கதை - வேணு
- இயக்கம் - வேணு
- தயாரிப்பு - பி சுகுமாரன்
- துணை இயக்குநர் - டி கே வாசுதேவன்
- இசையமைப்பு - பி பாசுக்கரன்
- சங்கீதம் - ஜி தேவராஜன்.

## பாடல்கள்
- சங்கீதம் - ஜி. தேவராஜன்
- இசையமைப்பு - பி. பாசுக்கரன்
| எண் | பாடல்கள் | பாடியோர் |  |
| --- | --- | --- | --- |
| 1 | மன்மத சௌதத்தில் | கே ஜே யேசுதாசு |  |
| 2 | யாத்ரயாக்குன்னு சகீ | பி ஜயச்சந்திரன் |  |
| 3 | கடங்கத பறயுன்ன | ஏ எம் ராஜா, பி வசந்தா |  |
| 4 | கண்ணீர்க்கடலில் போய கினாவுகளே | பி சுசீலா. | } |
# மன்னார் வளைகுடா தேசிய கடல்சார் உயிரியல் பூங்கா


**மன்னார் வளைகுடா தேசிய கடல்சார் உயிரியல் பூங்கா** (*Gulf of Mannar Marine National Park*) இந்தியாவின் ஒரு பாதுகாக்கப்பட்ட பகுதியாகும். இது 21 சிறிய தீவுகளையும், மன்னார் வளைகுடாவில் உள்ள பவளப் பாறைகளையம் உள்ளடக்கிய பகுதியாகும். தமிழகத்தின் கிழக்குக் கடற்கரையில் இருந்து 1 முதல் 10 கி.மீ தூரத்தில் அமைந்துள்ள இப்பூங்கா, தூத்துக்குடியில் இருந்து தனுட்கோடி வரையிலான கடற்பகுதியில் 160 கி.மீ நீளத்திற்குப் பரந்துள்ளது. பல்வகை தாவரங்களையும் விலங்குகளையும் இப்பூங்கா இதன் கடற்பரப்பிலும் கரையோரங்களிலும் கொண்டுள்ளது. பூங்காவின் உள்ளே பொதுமக்கள் கண்ணாடிப் படகுகளில் மட்டுமே அனுமதிக்கப்படுகிறார்கள்.  
## இதனையும் காண்க
- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# கிருஷ்ண குமாரசிங் பவசிங்


**கிருஷ்ண குமாரசிங் பவசிங் ** (**Krishna Kumarsinhji Bhavsinhji**, மே 19, 1912 &ndash; ஏப்ரல் 2, 1965) இந்திய மன்னரும் அரசியல்வாதியும் ஆவார். கோகில் பரம்பரையின் கடைசி மன்னராக இவர் பாவ்நகர் இராச்சியத்தை 1919 முதல் 1948 வரை ஆண்டுவந்தார். தமிழகத்தின் முதல் ஆளுநராக 1948 முதல் 1952 வரை பணியாற்றி உள்ளார்.  

## மேற்சான்றுகள்
# சிறீ பிரகாசா


**ஸ்ரீ பிரகாசா ** (*Sri Prakasa*, , 3 ஆகத்து 1890 – 23 சூன் 1971) ஓர் விடுதலைப் போராட்ட வீரரும் அரசியல்வாதியும் சிறந்த நிர்வாகியும் ஆவார். இந்தியாவின் முதல் பேராளராக பாக்கித்தானில் 1947 முதல் 1949 வரை பணியாற்றியவர். 1949 முதல் 1950 வரை அசாமிலும் 1952 முதல் 1956 வரை சென்னை மாகாணத்திலும் 1956 முதல் 1962 வரை மகாராட்டிர மாநிலத்திலும் ஆளுநராகப் பணியாற்றினார்.  

சிறீ பிரகாசா 1890இல் வாரணாசியில் பிறந்தார். இளமையில் இந்திய விடுதலை இயக்கத்தில் பங்கேற்று சிறை சென்றுள்ளார். இந்திய விடுதலைக்குப் பின்னர் நிர்வாகியாகவும் ஆய அமைச்சராகவும் பணியாற்றினார். தமது 80வது அகவையில் 1971இல் இயற்கையெய்தினார்.
# விடுதலை (1986 திரைப்படம்)


***விடுதலை*** (*Viduthalai*) 1986இல் கே. விஜயன் இயக்கத்தில் வெளிவந்த இந்தியத் தமிழ்த் திரைப்படமாகும். இதில் சிவாஜி கணேசன், ரஜினிகாந்த், விஷ்ணுவர்தன், மாதவி ஆகியோர் நடித்திருந்தனர். இத்திரைப்படம் 1980இல் இந்தியில் வெளிவந்த *குர்பானி* திரைப்படத்தின் மீள்தயாரிப்பாகும்.  

## நடிகர்கள்
- சிவாஜி கணேசன் காவல்துறை ஆய்வாளர் இராசசிங்கம்
- ரஜினிகாந்த் இராசா
- விஷ்ணுவர்தன் அமர்
- மாதவி இராதா

## வெளியீடு
மிகுந்த பொருட்செலவில் எடுக்கப்பட்ட இத்திரைப்படம் திரையரங்குகளில் தோல்வியைத் தழுவியது.  

## பாடல்கள்
இத்திரைப்படத்தில் சந்திரபோஸ் இசையமைத்திருந்தார். பாடல் வரிகளை வாலி, புலமைப்பித்தன் ஆகியோர் எழுதியிருந்தனர்.  

| 1 | "நாட்டுக்குள்ள நம்மபத்தி" | மலேசியா வாசுதேவன், எஸ். பி. சைலஜா குழுவினர் | புலமைப்பித்தன் | 06:11 |
| --- | --- | --- | --- | --- |
| 2 | "இராகம் நானேதான்" | எஸ். ஜானகி குழுவினர் | 04:02 |  |
| 3 | "இராஜாவே இராஜா" | எஸ். பி. பாலசுப்பிரமணியம், எஸ். ஜானகி, குழுவினர் | 04:55 |  |
| 4 | "நீலக்குயில்கள் ரண்டு" | எஸ். பி. பாலசுப்பிரமணியம், சந்திரபோஸ் குழுவினர் | வாலி | 04:46 |
| 5 | "தங்கமணி ரங்கமணி" | எஸ். பி. பாலசுப்பிரமணியம், வாணி ஜெயராம் | 03:59 | } |
# தேசியமயமாக்கல்

**நாட்டுடைமையாக்கல்** அல்லது **தேசியமயமாக்கல்** (Nationalization) என்பது தனியாரின் உடைமைகளை அல்லது நிறுவனங்களைப் பல்வேறு காரணங்களுக்காக ஒரு நாட்டின் அரசு கையகப்படுத்தும் நடவடிக்கையாகும். பொதுவாக மக்களுக்கு இன்றியமையாத துறைகளை அரசு தன்வசப்படுத்தி அதன் மூலம் சீராக நிர்வகிக்கப்படுகிறது. தனியார்மயமாக்கல் என்பது இதற்கு எதிரான நடவடிக்கையாகும். பொருளாதாரக் காரணிகளுக்காகவே பெரும்பாலான நடவடிக்கைகள் அமைகின்றன. 2007-09 சர்வதேச நிதிநெருக்கடியின் போது தேசியமயமாக்கப்பட்ட வங்கிகளால் இந்தியாவின் பொருளாதாரம் பாதுகாக்கப்பட்டது.  

## இந்தியா
இந்தியாவில் வங்கிகள், நிறுவனங்கள் போன்றவை பல தேசியமயமாக்கப்பட்டுள்ளன.  
- **1949** இந்திய விடுதலைக்குப் பின் (1 ஜனவரியில்) இந்திய ரிசர்வ் வங்கி தேசியமயமாக்கப்பட்டது.
- **1953** வான் நிறுவனங்களின் சட்டம் 1953ன் படி ஏர் இந்தியா நிறுவனம் தேசியமயமாக்கப்பட்டது.
- **1955** இந்திய இம்பீரியல் வங்கி மற்றும் அதன் துணை வங்கிகள் *பாரத ஸ்டேட் வங்கி* என்ற பெயரில் தேசியமயமாக்கப்பட்டன.
- **1969** மேலும் 14 இந்திய வங்கிகள் தேசியமயமாக்கப்பட்டன.
- **1973** நிலக்கரி தொழிலும், எண்ணெய் நிறுவனங்களும் தேசியமயமாக்கப்பட்டன.
- **1980** மேலும் ஆறு வங்கிகள் தேசியமயமாக்கப்பட்டன
- **1972** 106 காப்பீட்டு நிறுவனங்களை நான்காக தேசியமயமாக்கப்பட்டன.

### தமிழ்நாடு
தமிழ்நாட்டில் தமிழ்மொழி வளர்ச்சிக்குப் பாடுபட்ட சான்றோர்களின் நூல்கள் பொதுவுரிமை ஆக்கப்பட்டு, தமிழ் வளர்ச்சித் துறையால் தமிழ் நூல்கள் நாட்டுடைமையாக்கம் செய்யப்படுகிறது.  

## இலங்கை
- **1958** பேருந்து போக்குவரத்து தேசியமயமாக்கப்பட்டு, சிலோன் போக்குவரத்து வாரியம் உருவாக்கப்பட்டது. மேலும் கொழும்புத் துறைமுகமும் தேசியமயமாக்கப்பட்டது
- **1961** பெட்ரோலிய நிறுவனங்கள், காப்பீட்டு நிருவனங்கள் மற்றும் சிலோன் வங்கி ஆகியவை இவ்வாண்டில் தேசியமயமாக்கப்பட்டன.
- **1971** கிராஃபைட்டுச் சுரங்கங்கள் தேசிய மயமாக்கப்பட்டன
- **1972** நிலச் சீர்திருத்தச் சட்டத்தின் படி தேயிலை, ரப்பர் தோட்டங்கள் தேசியமயமாக்கப்பட்டன.
# முல்லா ஃபசுல்லா



"ரேடியோ முல்லா" அல்லது "முல்லா ரேடியோ" என்ற சிறப்புப் பெயருடைய **முல்லா ஃபசுல்லா ** (*Maulana Fazlullah*) (பிறப்பு 1974) தடை செய்யப்பட்டுள்ள டெகரிக்-இ-நஃபாசு-இ-சாரியத்-இ-முகமது (TNSM), என்ற பாக்கித்தானிய தீவிரவாத குழுவின் தலைவராவார். இக்குழு பாக்கித்தானின் டெகரிக்-இ-தாலிபானுடன் இணைந்து நாட்டில் இஸ்லாமியச் சட்ட முறைமையை வலியச் செயற்படுத்தும் நோக்குடன் செயல்படுகிறது. இவர் சில நேரங்களில் இசுவாட் தலிபானின் *தலைவராகவும்* குறிப்பிடப்படுகிறார். டெகரிக்-இ-நஃபாசு-இ-சாரியத்-இ-முகமது நிறுவனர் சுஃபி முகமதின் மாப்பிள்ளை ஆவார். தனது தலைவர் ஆக்கிமுல்லா மெகசூது ஐக்கிய அமெரிக்க ஆளில்லா வானூர்தி மூலம் கொலை செய்யப்பட்டதைத் தொடர்ந்து பாக்கித்தானிய தலிபான் இவரை நவம்பர் 7, 2013 அன்று தலைவராகத் தேர்ந்தெடுத்துள்ளது.  
## மேற்சான்றுகள்

## மேற்சான்றுகள்
- "Imam warns police against his arrest; FIR registered" 3 March 2007
- NBC News obtains photograph of Fazlullah
# ரஜீவன் ரவீந்திரன்


**ரஜீவன் ரவீந்திரன்** அல்லது **ரஜீவன் ஆர்.** கனடாவில் இயங்குகின்ற சி.எம்.ஆர் 101.3 தமிழ் பண்பலையின் அறிவிப்பாளர். ஆரம்ப கால கட்டத்தில் 1998 இல் இலங்கையில் வவுனியாவில் "வன்னியின் குரல்" விளம்பர சேவையூடாக ஒலிபரப்புத் துறைக்குள் காலடி எடுத்து வைத்த ரஜீவன் பின்னர் 2003 ஆம் ஆண்டு "யாழ் மணிக்குரல்" விளம்பர சேவையிலும் பணிபுரிந்தார்.  

அதன் பின்னர் 2008 ஆம் ஆண்டிலிருந்து கனேடிய பல் கலாச்சார வானொலி CMR "தமிழ் பண்பலையில்" அறிவிப்பாளராக பணிபுரிகின்றார்.
# சென்னை கலங்கரை விளக்கம்


**சென்னை கலங்கரை விளக்கம்** (Chennai Lighthouse) சென்னை மெரீனா கடற்கரையில் அமைந்துள்ள ஒரு கலங்கரை விளக்கம் ஆகும்.  

அகில இந்திய வானொலி நிலையத்தின் அலுவலகத்திற்கு எதிர்மாறாக காமராஜர் சாலையில் (கடற்கரை சாலை) கலங்கரை விளக்கம் அமைந்துள்ளது. மெரினா கடற்கரையின் வடக்குப் பகுதியிலுள்ள பிரம்மாண்டத்தின் முடிவை விளக்குகிறது. காமராஜர் சாலை, சாந்தோம் உயர் சாலை மற்றும் டாக்டர் ராதாகிருஷ்ணன் சாலை சந்திப்பாகும்.10-தளம் கொண்ட இதில் 9வது தளம் வரை செல்வதற்கு மின் தூக்கியும் 242 படிக்கட்டுகளும் உள்ளன. மாற்றுத் திறனாளிகளுக்காக 2 சாய்தளப் பாதைகள் அமைக்கப்பட்டுள்ளன. நவம்பர் 14, 2013 முதல் சென்னையில் சீரமைக்கப்பட்ட கலங்கரை விளக்கம் பொதுமக்கள் பார்வையிட அனுமதிக்கப்படுகின்றனர்.  

## அமைப்பு

10-தளம் கொண்ட இதில் 9வது தளம் வரை செல்வதற்கு மின் தூக்கியும் 242 படிக்கட்டுகளும் உள்ளன. மாற்றுத் திறனாளிகளுக்காக 2 சாய்தளப் பாதைகள் அமைக்கப்பட்டுள்ளன.  

## அருங்காட்சியகம்
பிரமாண்டமான விளக்குடன்கூடிய புதிய அருங்காட்சியகம், கலங்கரை விளக்கத்தின் தரைத்தளத்தில் அமைக்கப்பட்டுள்ளது. இந்த விளக்கு அந்தக் காலத்தில் எப்படி இயக்கப்பட்டது? இப்போது அதிநவீன தொழில்நுட்பத்தில் எப்படி இயக்கப்படுகிறது? போன்றவற்றை விவரிக்கும் வகையில் புகைப்படங்கள் விளக்க உரையுடன் இடம்பெறுகிறது.  

## வரலாறு
- 1796 ஆம் ஆண்டு முதன்முறையாக ஜார்ஜ் கோட்டையில் முதல் கலங்கரை விளக்கம் பொருத்தப்பட்டது.
- 1844 ஆம் ஆண்டு பூக்கடை பகுதியில் கிழக்கிந்திய கம்பெனிக்காரர்கள் 161 அடி உயரத்தில் கலங்கரை விளக்கம் ஒன்றை அமைத்தனர்.
- 1894 ஆம் ஆண்டு சென்னை உயர்நீதிமன்ற கட்டிடத்தில் இருந்த 175 அடி உயர கோபுரத்தில் விளக்கு அமைக்கப்பட்டது.
- 1977 ஆம் ஆண்டு மெரினாவில் 45 மீட்டர் உயரத்தில் கலங்கரை விளக்கம் கட்டப்பட்டது.
- 1994 ஆம் ஆண்டு முதல் பாதுகாப்பு கருதி மெரினா கலங்கரை விளக்கத்தில் ஏறிப்பார்க்க பொதுமக்களுக்கு தடை விதிக்கப்பட்டது.

## பார்வையிட அனுமதி

நவம்பர் 14, 2013 முதல் சென்னையில் சீரமைக்கப்பட்ட கலங்கரை விளக்கம் பொதுமக்கள் பார்வையிட அனுமதிக்கப்படுகின்றனர்.
# வடகுத்து


**வடகுத்து** (Vadakuthu), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், குறிஞ்சிப்பாடி வட்டம், குறிஞ்சிப்பாடி ஊராட்சி ஒன்றியத்தில் இருக்கும் ஒரு ஊர் ஆகும்.  

## அமைவிடம்
இவ்வூர் சென்னை - கும்பகோணம் 45C தேசிய நெடுஞ்சாலையில் வடலூரிலிருந்து சுமார் 7 கி.மீ தொலைவிலும், பண்ருட்டியிலிருந்து சுமார் 17 கி.மீ தொலைவிலும் அமைந்துள்ளது.  

## அருகிலுள்ள நகரம்
நெய்வேலி  
## தொழில்
வேளாண்மை மற்றும் நெய்வேலி பழுப்பு நிலக்கரி நிறுவனத்தில் பணிபுரிகின்றனர்.  
## ஆதாரங்கள்
# அகலத்திரை


**அகலத்திரை** (Widescreen) என்பது ஒரு குறித்த உருவ விகிதம் கொண்ட ஒரு திரைப் படிமம் ஆகும். இது, திரைப்படங்கள், தொலைக்காட்சி, கணினித் திரை போன்றவற்றில் பயன்படுகிறது. திரைப்படங்களைப் பொறுத்தவரை, 35மிமீ படச் சுருள்களில் காணும் "அக்கடமி உருவ விகிதம்" எனப்படும் 1.37:1 என்னும் பொதுவான உருவ விகிதத்திலும் கூடிய உருவ விகிதம் கொண்ட படிம விம்பத்தைக் குறிக்கும்.  

தொடக்கத்தில், தொலைக்காட்சி ஒளிபரப்புக்கள் 4:3 (1.33:1) உருவ விகிதம் கொண்டவையாக இருந்தன. 2000 ஆண்டுகளில் 16:9 (1.78:1) உருவ விகிதத்தைக் கொண்ட தொலைக்காட்சித் திரைகள் பரவலான புழக்கத்துக்கு வந்தன. இது பொதுவாக உயர்-வரைவுத் தொலைக்காட்சி, அல்லது சீர்துல்லிய எண்ணிம அசைபட இறுவட்டு இயக்கிகளிலும் அது போன்ற பிற எண்ணிமத் தொலைக்காட்சிக் கருவிகளிலும் பயன்பட்டது.  

கணினித் திரைத் தோற்றங்களைப் பொறுத்தவரை 4:3 க்கு மேற்பட்ட உருவ விகிதத்துக்கு மேற்பட்டவை அகலத்திரைகள் எனப்பட்டன. பொதுவாக முன்னர் கணினி அகலத்திரைத் தோற்றங்கள் 16:10 உருவ விகிதம் கொண்டவையாக இருந்தன. தற்போது 16:9 உருவ விகிதம் புழக்கத்துக்கு வந்துள்ளது.  

## திரைப்படங்களில் அகலத்திரை
### வரலாறு
உலகின் முதல் அகலத்திரைத் திரைப்படம் 1897 ஆம் ஆண்டில் வெளியிடப்பட்டது. "*த கோர்பெட்-ஃபிட்சிமொன்சு ஃபைட்*" *(The Corbett-Fitzsimmons Fight)* என்னும் பெயர் கொண்ட இப்படம் 100 நிமிடங்கள் ஓடியது. இதற்கு 63மிமீ ஈசுட்மன் படச் சுருள் பயன்பட்டது. 1920களில் குறும்படங்களுக்கும், செய்திப்படங்களுக்கும் அகலத்திரை பரவலாகப் பயன்பட்டது. 1927 ஆம் ஆண்டில் அபெல் கான்சு என்பரின் *நெப்போலியன்* திரைப்படத்தின் இறுதிக் காட்சிகள் அகலத்திரையில் அமைந்திருந்தன. ஃபாக்சு திரைப்பட நிறுவனம் 1929 ஆம் ஆண்டில் 70மிமீ படச்சுருளைப் பயன்படுத்தும் "ஃபாக்சு கிரான்டியர்" முறை என அழைக்கப்பட்ட அகலத்திரை முறை ஒன்றை உருவாக்கி அதன் மூலம் சில படங்களை வெளியிட்டது. 1929ல் இசைப்படமான *அப்பி டேய்சு* *(Happy Days)* உம் அகலத்திரையில் வெளியானது.  

இக்காலப் பகுதியில் *ஆர்.கே.ஓ ரேடியோ பிக்சர்சு*, *வார்னர் பிரதர்சு* போன்ற நிறுவனங்களும் புதிய முறைகளை உருவாக்கி அகலத்திரைப் படங்களை எடுத்தன. 1932ல் ஏற்பட்ட பாரிய பொருளாதார வீழ்ச்சியினால் பட நிறுவனங்கள் செலவுகளைக் கட்டுப்படுத்த வேண்டி இருந்ததால் அகலத்திரை முயற்சிகள் கைவிடப்பட்டன. தொலைக்கட்சியின் அறிமுகத்தோடு திரைப்படத்துக்குச் செல்பவர்களின் எண்ணிக்கை வீழ்ச்சியடையத் தொடங்கியபோது, இந்தப் போக்கைத் தடுப்பதற்கான ஒரு வழியாக 1953 ஆம் ஆண்டு முதல் மீண்டும் அகலத்திரை திரைப்படங்களில் பயன்பாட்டுக்கு வரலாயிற்று.
# இ-03 அதிவேக நெடுஞ்சாலை (இலங்கை)



**கொழும்பு - கட்டுநாயக்கா - நீர்கொழும்பு அதிவேக நெடுஞ்சாலை** (*Colombo - Katunayake - Negombo Expressway*, **E03**) என்பது இலங்கையின் இரண்டாவது அதிவேக நெடுஞ்சாலை (E வகை) ஆகும். நீர்கொழும்பு நகரம் ஆகியவற்றையும் இணைக்கிறது. இதன் கட்டுமானப் பணிகள் 2009 அக்டோபரில் ஆரம்பமாயின. 2013 அக்டோபர் 27 இல் அரசுத்தலைவர் மகிந்த ராசபக்சவினால் திறந்து வைக்கப்பட்டது.  

இந்நெடுஞ்சாலையில் கொழும்பில் இருந்து பேலியகொடை வரை இரு திசைகளிலும் மூன்று வழித்தடங்களும், பேலியகொடை முதல் கட்டுநாயக்கா வரை இரு வழித்தடங்களும் 226 முதல் 33.5 மீட்டர் அகலத்தில் அமைக்கப்பட்டுள்ளன.  

இத்திட்டத்தின் முழுச்செலவும் $292 மில்லியன் அமெரிக்க டாலர்கள் ஆகும். இதில் 248.2 மில். டாலர்களை சீனாவின் எக்சிம் வங்கி கடனாக வழங்கியுள்ளது. இலங்கை அரசு 45 மில். டாலர்களைச் செலவழித்துள்ளது.  

இந்நெடுஞ்சாலையில் பயணம் செய்யும் வாகனங்கள் முதல் 8 கி.மீ.களுக்கு அதிகூடியது 80 கி.மீ./மணி வேகத்திலும், மீதமான தூரத்தை 100 கி.மீ./மணி வேகத்திலும் செல்லலாம்.  

கொழும்பில் இருந்து கட்டுநாயக்கா வானூர்தி நிலையத்திற்கு செல்வதற்கு இந்நெடுஞ்சாலை வழியே செல்லுவதற்கு ஆகக்கூடியது 15 நிமிடங்களும், நீர்கொழும்பு செல்வதற்கு 20 நிமிடங்களும் எடுக்கிறது. இலங்கைப் போக்குவரத்து சபை சொகுசு பயணிகள் பேருந்து சேவையை இச்சாலை வழியே நடத்துகிறது.  

## வாயில்கள்
1. கட்டுநாயக்கா வாயில்
1. ஜா-எலை வாயில்
1. கெரவலப்பிட்டி வாயில் (திறக்கப்படவில்லை) (இது E02 அதிவேக நெடுஞ்சாலையை இணைக்கிறது)
1. பேலியகொடை வாயில்
1. புதிய களனிப் பால வாயில்

## கட்டணம்

புதிய களனிப் பால வாயிலில் இருந்து பேலியகொடை வரை கட்டணம் இல்லை. பேலியகொடையில் இருந்து கட்டணம் அறவிடப்படுகிறது.
# கங்கைகொண்டான் (கடலூர்)



**கங்கைகொண்டான் ** (ஆங்கிலம்:**Gangaikondan**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், விருத்தாச்சலம் வட்டம், கம்மாபுரம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.  

## அமைவிடம்
கடலூர் - விருத்தாச்சலம் தேசிய நெடுஞ்சாலையில் அமைந்த கங்கைகொண்டான் பேரூராட்சிக்கு கிழக்கில் கடலூர் 45 கி.மீ.; மேற்கில் விருத்தாச்சலம் 18 கி.மீ.; வடக்கில் சிதம்பரம் 40 கி.மீ. மற்றும் தெற்கில் நெய்வேலி பழுப்பு நிலக்கரி நிறுவனம் 10 கி.மீ. தொலைவில் உள்ளது.  

## பேரூராட்சியின் அமைப்பு
19.50 ச.கி.மீ. பரப்பும் , 15 பேரூராட்சி மன்ற உறுப்பினர்களையும், 25 தெருக்களையும் கொண்ட இப்பேரூராட்சி புவனகிரி (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,620 வீடுகளும், 6,434 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 88% மற்றும் பாலின விகிதம் 1,000 ஆண்களுக்கு, 987 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 609 மற்றும் 39 ஆகவுள்ளனர்.
# அதியமான் குப்பம்



**அதியமான் குப்பம்** (*Athiyamankuppam*) என்பது தென்னிந்தியாவின் தமிழ்நாட்டின் கம்மாபுரம் ஊராட்சி ஒன்றியத்தில் உள்ள ஒரு சிற்றூர் ஆகும். இந்த ஊர் இருப்பு ஊராட்சியால் நிருவகிக்கப்படுகிறது.  

## அமைவிடம்
இந்த ஊரானது மாவட்டத் தலைநகரான கடலூரில் இருந்து 42 கி.மீ. தொலைவிலும், நெய்வேலியிலிருந்து சுமார் எட்டு கி.மீ தூரத்திலும், கம்மாபுரத்தில் இருந்து 14 கி.மீ. தொலைவிலும், மாநிலத் தலைநகரான சென்னையிலிருந்து 212 கி.மீ தொலைவிலும், விருத்தாச்சலத்திலிருந்து சுமார் 18 கி.மீ தொலைவிலும் அமைந்துள்ளது. இவ்வூரின் நிலம் செம்மண்ணால் ஆனது.  

## மக்கள்
இங்கு சுமார் 120 குடும்பங்கள் உள்ளன. இங்கு வாழும் மக்கள் ஒரு காலத்தில் தருமபுரி, கிருஷ்ணகிரி போன்ற இடங்களிலிருந்து வந்து குடியேறியவர்கள் என செவிவழிச் செய்திகள் கூறுகின்றன. இந்த ஊரின் தெற்கே காட்டுக்கூடலூர் - விருத்தாசலம் சாலை உள்ளது. இச்சாலை வழியே விருத்தாசலத்திற்கு பேருந்து வசதி உள்ளது.  

## தொழில்
இங்கு வழும் மக்கள் வேளாண்மையை முக்கிய தொழிலாக கொண்டு வாழ்கின்றனர். முன்பெல்லாம் மானாவாரி பயிர்களான புன்செய் தானியங்களை பயிர் செய்து வந்தனர். பின் பணப்பயிரான முந்திரியில் அதிக லாபம் கிடைத்ததால் புன்செய் பயிரிடுவதை விட்டு முந்திரி சாகுபடி செய்து வருகின்றனர். இங்கு உள்ளவர்களில் சராசரியாக வீட்டுக்கு ஒருவர் என்ற வீதத்தில் ஆசிரியர் பணியில் ஈடுபட்டுள்ளனர்.  

## கல்வி
இந்த கிராமத்தில் அரசு உதவி பெறும் நடுநிலைப்பள்ளி ஒன்று செயல்படுகிறது. ஆரம்பக்கல்வியை முடித்த மாணவர்கள் இருப்பு கிராமத்திலுள்ள அரசு உயர் நிலைப்பளியில் உயர்நிலைக் கல்வி பெறுகின்றனர்.  

## குடிநீர்
இந்த ஊரின் மண்ணுக்கு நீரைத் தேக்கி வைக்கும் தன்மை இல்லை. ஊருக்கு தெற்கில் ஊத்துக்குட்டை என மக்களால் அழைக்கப்படும் ஒரு சிறிய குளம் ஒன்று உள்ளது. அதன் நீரை மக்கள் பயன்படுத்தி வந்தனர். வறட்சியான காலங்களில் இக்குட்டை வற்றிவிடுவதுண்டு. அக்காலங்களில் குட்டையின் சில பகுதிகளில் பள்ளம் தோண்டினால் சிறிய அளவில் நீர் ஊரும். அந்நீரை எடுத்து பயன்படுதுவர். அதனால் அக்குளத்தை ஊத்துக்குட்டை என அழைக்கின்றனர். தற்போது ஆழ்துளை கிணறு அமைத்து மேல்நிலைத் தொட்டி மூலம் தண்ணீர் வழங்குகின்றனர்.  

## கோவில்கள்
ஊருக்கு நடுவில் மாரியம்மன் கோவில் உள்ளது. இந்த ஊரின் அருகில் அரசியம்மன் கோயில் உள்ளது. அரசியம்மன் இவ்வூர் மக்களின் குலதெய்வமாகும். ஊத்துக்குட்டைக்கு கிழக்கு கரையில் வேம்பின் அடியில் சிவலிங்கம் ஒன்று உள்ளது. அதற்கு வழிபாடு ஏதும் செய்வது கிடையாது. ஆனால் சித்திரை மாத வளர்பிறை திருவோண நட்சத்திரத்தில் அரசியம்மனுக்கு இந்த சிவலிங்கம் உள்ள இடத்தில்தான் திருமாங்கல்யம் சூடும் உற்சவம் நடைபெறும். ஊத்துக்குட்டைக்கு வடபுறத்தில் காலஞ்சென்ற பழனி படையாட்சி என்பவரால் முருகன் கோயில் கட்டப்பட்டு வழிபாடு நடைபெற்று வருகிறது.
# நுண்ணிய வானூர்தி



**நுண்ணிய வானூர்தி** (*micro air vehicle* - *MAV* / *micro aerial vehicle*) என்பது அளவில் கட்டுப்படுத்தப்பட்ட, சுயமாக இயங்கவல்ல ஆளில்லாத வானூர்தி ஆகும். தற்கால வானூர்தி 15 செ.மீட்டர் அளவு சிறியதாக இருக்கக் கூடியது. நுண்ணிய வானூர்தி வாணிப, ஆய்வு, அரசாங்க மற்றும் இராணுவ தேவைகளுக்காக வடிவமைக்கப்படுகின்றன. பூச்சி அளவு வானூர்திகள் எதிர்காலத்தில் எதிர்பார்க்கப்படுகின்றன. சிறிய வானூர்த்தி தரையினால் சென்று அடைய முடியாத, ஆபத்தான இடங்களை அவதானிக்க உதவுகின்றது. நுண்ணிய வானூர்தி பொமுதுபோக்கு நோக்கில், வான் தானியங்கியியல் போட்டி, வான் ஒளிப்படம் ஆகியவற்றுக்காக ஆரம்பத்தில் உருவாக்கப்பட்டன.
# மயிலம் பொறியியல் கல்லூரி



மயிலம் ** பொறியியல் கல்லூரி** (Mailam Engineering College) தமிழகத்தில் உள்ள விழுப்புரம் மாவட்டத்தில் 1998 ஆம் ஆண்டு நிறுவப்பட்ட ஒரு சுயநிதிக் கல்லூரியாகும். சென்னை அண்ணா பல்கலைக்கழகத்துடன் இணைந்துள்ள இக்கல்லூரி, ஐஎஸ்ஓ 9001-2000 தரச் சான்றிதழ் பெற்றது. அகில இந்திய தொழினுட்பக் கல்விக் குழு ஒப்புதல் பெற்ற இக்கல்லூரியில் முதுகலை வணிக மேலாண்மை (எம்.பி.ஏ.), மற்றும் முதுகலை கணினிச் செயல்பாடு (எம்.சி.ஏ.) உட்பட ஆறு இளங்கலை படிப்புகள் மற்றும் ஆறு முதுகலை படிப்புகள் பயிற்றுவிக்கப்படுகின்றன.  

## மயிலம் பொறியியல் கல்லூரி புகைப்பட காட்சியகங்கள்
# எஸ் (நிரல் மொழி)



எஸ் முதன்மையாக ஜான் சேம்பர்ஸ் மற்றும் ரிக் பெக்கர்(முந்தைய பதிப்புகளில்) பெல் ஆய்வகத்தில் ஆலன் வில்க்ஸ் மூலம் உருவாக்கப்பட்ட ஒரு புள்ளிவிவர நிரலாக்க மொழி ஆகும். ஜான் சேம்பரை பொறுத்தவரையில் இந்த மொழின் நோக்கம் என்னவெனில் நமது ஒரு யோசனையை நம்பகத்தன்மைவாய்ந்த மென்பொருளாக மிக சீக்கிரமாக தயாரிக்க வேண்டும் என்பது தான். இந்த எஸ் மொழியிலிருந்துதான் ஆர் மொழி வந்தது.
# டக் கட்டிங்

**டக் கட்டிங்** என்பவர் திறந்த மூல மென்பொருளை மிகவும் ஆதரிப்பவர். இவர் பதினைந்து வருடங்களுக்கு மேலாக தகவல் தொழில்நுட்ப துறையில் அனுபவம் கொண்டவர்.அப்பாச்சி ஹடூப் மற்றும் அப்பாச்சி லூசின் உருவாக்கியவர் இவரே.  

## வரலாறு
1988 ஆம் ஆண்டில் தொடங்கி, அவர் தகவல் அணுகலில் புதிய அணுகுமுறைகள் கண்டறிவதில் முனைப்பாக சேராக்ஸ்ன் பாலோ ஆல்டோ ஆராய்ச்சி மையத்தில் (பார்க்) ஐந்து ஆண்டுகள் கழித்தார். இந்த வேலையில் அவர் ஏழு வெளியீடுகள் மற்றும் ஆறு காப்புரிமைகள் பெற்றார். 1993 ஆம் ஆண்டு அவர் ஆப்பிள் நிறுவனத்தின் மேம்பட்ட தொழில்நுட்ப குழு (ATG)விற்கு சென்றார். 1996 ஏப்ரலில், டக் ஆப்பிள் நிறுவனத்தை விட்டு அவர் நிறுவனத்தில் முக்கிய தேடல் தொழில்நுட்பத்தின் வளர்ச்சியில் முக்கிய பங்காற்றினார்.
# ஐதரசன் தொழில்நுட்பங்களின் காலக்கோடு

**ஐதரசன் தொழில்நுட்பங்களின் காலக்கோடு** (*Timeline of hydrogen technologies*) எனும் இக்கட்டுரையில் ஐதரசனை அடிப்படையாகக் கொண்ட தொழில்நுட்பங்கள் கண்டறியப்பட்ட ஆண்டுகள் ஏறுவரிசையில் தரப்பட்டுச் சிறு குறிப்புகள் மூலம் விளக்கப்பட்டுள்ளன.  

## காலக்கோடு
### 1600கள்
- 1625 - ஹைட்ரஜன் என்பதன் முதல் வரையறுப்பு ஜொஹான் பாப்டிஸ்டா வான் ஹெல்மோன்ட்டினால் தற்பட்டது. "வளிமம்" (வாயு; gas) என்ற சொல்லை முதன்முதலில் பயன்படுத்தினார்.
- 1650 - தியோடர் டி மேயெர்ன், நீர்த்த கந்தக அமிலத்தை இரும்பின் மீது வினைபுரியச் செய்து வளிமம் அல்லது "எரியாக் காற்று" (inflammable air) என்பதைப் பெற்றார்.
- 1662 - பாயிலின் விதி (அழுத்தத்தையும் கனஅளவையும் தொடர்புறுத்தும் வளிம விதி)
- 1670 - இராபர்ட் பாயில் உலோகங்களை (மாழை) புளிமங்களுடன் (acids) வினைபுரியச் செய்து ஐட்ரசனைப் பெற்றார்.
- 1672 - "சுடருக்கும் காற்றுக்கும் இடையிலான உறவை விளக்கும் புதிய ஆய்வுகள்" (*New Experiments touching the Relation between Flame and Air*) இராபர்ட் பாய்லேவினால் எழுதப்பட்டது.
- 1679 - டெனிஸ் பாபின் - பாதுகாப்புத் திறப்பிதழ் (safety valve)

### 1700கள்
- 1700 - நிகோலஸ் லேமெரி என்பவர் கந்தகக் காடி/இரும்பு வினையில் உற்பத்தியான வளிமம் (ஹைட்ரஜன்) காற்றில் வெடிக்கிறது என்பதைக் கண்டறிந்தார்.
- 1755 - பல்வேறு வளிமங்கள் இருப்பதை ஜோசப் பிளாக் உறுதி செய்தார் / உள்ளுறை வெப்பம் (மறை வெப்பம்)
- 1766 - "செயற்கைக் காற்றுகள்" (On Factitious Airs) - எரியணுக்கள் நீக்கப்பட்ட காற்று" என்பதை துத்தநாகத்தை ஐட்ரோகுளோரிக் அமிலத்துடன் வினைபுரியச் செய்து காற்றை விட 7 முதல் 11 மடங்கு இலேசான ஒரு வளிமத்தைப் பிரித்தெடுத்தார்..
- 1774 - ஜோசப் பிரீஸ்ட்லி ஆக்சிசனைப் பிரித்தெடுத்து வகைப்படுத்தினார்.
- 1780 - ஃபெலிஸ் ஃபோன்டானா நீர் வளிம மாற்று வினையைக் கண்டறிந்தார்.
- 1783 - ஆன்டோய்ன் லவோய்சியர் ஹைட்ரஜனுக்குப் பெயரளித்தார். (*கிரீக்கு*: hydro = நீர், genes = -இலிருந்து பிறந்த)
- 1783 - ஜாக்குவெஸ் சார்லெஸ் தனது முதல் ஹைட்ரஜன் வளிக்கூடான (balloon) "லா சார்லியெர்" (La Charlière) என்பதில் பறந்தார்.
- 1783 - அந்துவான் இலவாசியே என்பவரும் பியர் சிமோன் இலப்லாசு என்பவரும் ஹைட்ரஜனின் எரிதன்மையை பனிக்கட்டி கலோரிமானி கொண்டு அளந்தனர்.
- 1784 - ஜீன் பியெர்ரி ப்ளஞ்சார்ட் என்பவர் ஹைட்ரஜன் வளிக்கூடு மூலம் ஒரு மென்வானூர்தி உருவாக்கினார், ஆனால் அது பறக்கவில்லை.
- 1784 - இல்வாசியே மாய்ஸ்னியர் இரும்பு-நீராவி செயல்முறை கண்டறியப்பட்டது. இதில் நீராவியை 600&nbsp;°C என்ற செஞ்சூட்டு நிலையிலுள்ள இரும்பின் மீது பாய்ச்சி ஹைட்ரஜன் பெறப்பட்டது..
- 1785 - ஜீன்-ஃப்ராங்கோயிஸ் பிலாட்ரெ டி ரோசியெர் கலப்பின ரோசியெர் வளிக்கூட்டை (balloon) உருவாக்கினார்.
- 1787 - சார்லசின் விதி (கன அளவையும் வெப்பநிலையையும் தொடர்புறுத்தும் வளிம விதி)
- 1789 - ஜான் ருடால்ஃப் டெய்மானும் ஆட்ரியான் பேட்ஸ் வான் ட்ரூஸ்ட்விச்சுக்கும் ஒரு நிலைமின் இயந்திரத்தையும் லேய்ட்ன் கொள்கலனையும் கொண்டு தண்ணீரை மின்னாற்பகுப்பு செய்தனர்.